|  |  |
| --- | --- |
| **Kuntokeidas Vesipekka****Uimahallintie 8, 92100 Raahe** | **Vakiovuoron säännöt****Sulkapallo, tennis, salibandy, lentopallo** |

Vakiovuoro on säännöllinen koko vakiokauden kestävä varattu vuoro, samaan aikaan ja samassa tilassa. Vakiovuoro haetaan aina hakemuksella. Vakiovuorohakemus toimitetaan osoitteeseen Kuntokeidas Vesipekka, Uimahallintie 8, 92100 Raahe tai Kuntokeidas Vesipekan infopisteeseen.

**Palloiluhalli**

Palloiluhallissa on pääsääntöisessä käytössä neljä sulkapallokenttää ja yksi tenniskenttä, jossa vaihtoehtoisesti voi pelata salibandya tai lentopalloa. Palloiluhallissa on varaus kahdeksalle sulkapallokentälle tai kahdelle tenniskentälle.

**Vakiokauden pituus**

**29.7.2019-31.5.2020**

**Vakiovuorolaisten kulkukortit**

Hakemukseen ilmoitetun henkilömäärän perusteella vuorolle ladataan kulkukortit, jotka vuoron hakija lunastaa ennen ensimmäistä vuoroa lipunmyynnistä. Kortti tulee hankkia jokaiselle vuorolla käyvälle pelaajalle. Yhden kortin hinta on 5 €. Kortit jäävät asiakkaalle. Kortti toimii kulkuportissa puoli tuntia ennen vuoron alkua ja puoli tuntia vuoron loppumisesta, sekä pukukaappi suljetaan tällä kortilla. Yhdellä kortilla voi kulkea vain yksi henkilö. Aiemmin jo ostettuun kulkukorttiin ladataan maksutta tämän kauden kulkuoikeus.

**Kortin katoaminen**

Kuntokeidas Vesipekka ei vastaa kadonneista korteista eikä väärinkäytöstä. Kadonneesta kortista ei makseta rahoja takaisin, vaan asiakas hankkii uuden ladattavan kortin lipunmyynnistä. Mikäli kortti katoaa, kortin omistaja ilmoittaa kadonneen kortin numeron lipunmyyntiin. Kadonnut kortti suljetaan, jolloin sillä ei voi kulkea kulkuportista. Sulkulistan viive ilmoituksesta on 1 arkipäivä.

**Yksittäisen vakiovuoron peruutus**

Vuoro tulee peruuttaa maksuttomasti vähintään kolme vuorokautta ennen vuoron alkua (72 h). Tätä myöhemmin peruutetuista vuoroista perimme täyden maksun. Peruutukset tehdään aina infon sähköpostiin info.vesipekka@raahe.fi.

**Vakiovuoron laskutus ja hinnasto**

**Uusi hinnasto on voimassa 29.7.2019 alkaen.**

Kaikki vakiovuorot laskutetaan kerran kuukaudessa sopimuksessa määritellyn maksajan osoitteeseen. Vakiovuoroista emme peri laskutuslisää. Vakiovuoro laskutetaan kokonaisuudessaan kenttämaksuna, eikä sen maksuun voi käyttää liikuntaseteleitä, saldokortteja eikä yritysten/yhdistysten erillisiä tilisopimuksia.

Vakiovuorohinnasto on sama kuin yksittäisen vuoron hinnasto. Hinnat ovat luettavissa hinnasto-sivulta. Vakiovuoron etuna on mm. se, että vuoron haltijat voivat kulkea vuorolle vuoron ajan puitteissa suoraan kulkuporteista, eikä heidän tarvitse kulkea erikseen lipunmyynnin kautta. Sama vuoro on myös varattu koko kauden ajalle.

**Vuoron myöntäminen**

Vuorot vahvistetaan varausvahvistuksella hakemuksessa ilmoitetun hakijan sähköpostiin Timmi-varausjärjestelmän kautta hakuajan päätyttyä. Varausvahvistuksessa näkyvät kaikki onnistuneet varauspäivämäärät. Säilytä varausvahvistus koko vakiokauden ajan.

Hakuprosessin nopeuttamiseksi huomioitavaa on, että hakemuksessasi on oikeat laskutustiedot sekä y-tunnus tai yksityishenkilön kohdalla henkilötunnus ja sähköpostiosoite.

Vuoron varaajan vastuulla on, että jokainen vuorolla pelaava on lukenut nämä säännöt ennen vakiovuoron alkamista.

**Jos vuoron hakija EI vastaanota hänelle myönnettyä vakiovuoroa, tulee hänen ottaa viipymättä yhteyttä infoon sähköpostitse: info.vesipekka@raahe.fi.**

**Vuorolaisen vastuut**

* salibandy/lentopallovuorolaiset poistavat tennisverkon vuoron alussa
* salibandy/lentopallovuorolaiset laittavat maalit kentälle
* salibandy/lentopallovuorolaiset laittavat tennisverkon paikalleen vuoron loputtua
* salibandy/lentopallovuorolaiset poistavat maalit kentältä vuoron loputtua
* roskat laitetaan hallissa sijaitseviin roska-astioihin
* kentälle ei saa mennä ulkokengillä
* kentällä ei saa pelata sellaisilla sisäpelikengillä, joista tarttuu väriä kentän pintaan
* PELIKENTÄLLE SAA MENNÄ VASTA OMAN VUORON ALKAESSA, JOTTA KAIKILLA PELAAJILLA SÄILYY TURVALLISEN PELAAMISEN MAHDOLLISUUS

Näitä sääntöjä noudattamatta jättänyttä vuoroa laskutetaan 20 € / kerta.